**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-Testület**

2015. augusztus 31-én tartandó **nyílt** ülésére

**1. Napirendi pont:**

Tárgy: **Tájékoztató a Községi Önkormányzat 2015. évi I. félévi pénzügyi gazdálkodásáról**

Előterjesztő: Varró István polgármester

Készítette: Gál Istvánné pénzügyi irodavezető, Turóczi István Zoltánné jegyző

Mellékletek száma: db

Tárgyalta: Pénzügyi Bizottság

Az előterjesztés elfogadásához **egy szavazás** szükséges:

1. A határozathoz **névszerinti minősített többségi** szavazás

szükséges.

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 87. §. (1) bekezdésében foglaltak szerint 2014. december 31. napjáig hatályos rendelkezése szerint

„*az önkormányzat gazdálkodásának első félévi helyzetéről a Képviselő-testületet tájékoztatni kell”.*

A jelenleg hatályos Áht. két dátumot határoz meg a költségvetési rendelet előkészítése, elfogadása ***február 15.*** napjáig, még a előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, ***december 31-i*** hatállyal módosítja a költségvetési rendeletét a Képviselő-testület.

Ez alapján a Képviselő-testület minden negyedévet követően tájékozódhat az önkormányzat költségvetéséről.

A teljesítésről a 6/C.§ az alábbiak szerint rendelkezik:

*„A helyi önkormányzat bevételeit és kiadásait a helyi önkormányzat költségvetése tartalmazza. A helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik.”*

Az Áht. 10.§ (4/a.) bekezdése kimondja:

*„A gazdasági szervezet feladatait, ha a költségvetési szerv éves átlagos statisztikai állományi létszáma a 100 főt nem éri el, az államháztartás önkormányzati alrendszerében az önkormányzati hivatal látja el.”*

**Az Áht. 23.§ szabályozz*a a* helyi önkormányzat költségvetési rendeletét.**

**A helyi önkormányzat költségvetése tartalmazza**

*„a) a helyi önkormányzat költségvetési bevételi előirányzatait és költségvetési kiadási előirányzatait*

*aa) működési bevételek és működési kiadások, felhalmozási bevételek és felhalmozási kiadások, kiemelt előirányzatok, és*

*ab) kötelező feladatok, önként vállalt feladatok és államigazgatási feladatok*

*szerinti bontásban,*

*b) a helyi önkormányzat által irányított költségvetési szervek költségvetési bevételi előirányzatait és költségvetési kiadási előirányzatait*

*ba) kiemelt előirányzatok,*

*bb) kötelező feladatok, önként vállalt feladatok és államigazgatási feladatok*

*szerinti bontásban,*

*c) a költségvetési egyenleg összegét működési bevételek és működési kiadások egyenlege és a felhalmozási bevételek és a felhalmozási kiadások egyenlege szerinti bontásban,*

*d) a költségvetési hiány belső finanszírozására szolgáló, a 6. § (7) bekezdés a) pont ab) és ac) alpontja szerinti finanszírozási bevételi előirányzatokat,*

*e) a d) ponton túli költségvetési hiány külső finanszírozására vagy a költségvetési többlet felhasználására szolgáló finanszírozási bevételi előirányzatokat és finanszírozási kiadási előirányzatokat,*

*f) a költségvetési év azon fejlesztési céljait, amelyek megvalósításához a Gst 3. § (1) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,*

*g) a Gst 3. § (1) bekezdése szerinti adósságot keletkeztető ügyletekből és az önkormányzati garanciákból és önkormányzati kezességekből fennálló kötelezettségeit az adósságot keletkeztető ügyletek futamidejének végéig, illetve a garancia, kezesség érvényesíthetőségéig, és a Gst 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeit, és*

*h) a költségvetés végrehajtásával kapcsolatos hatásköröket, így különösen a Mötv. 68. § (4) bekezdése szerinti értékhatárt, a finanszírozási bevételekkel és a finanszírozási kiadásokkal kapcsolatos hatásköröket, valamint a 34. § (2) bekezdése szerinti esetleges felhatalmazást.”*

***A tájékoztató célja*** az Áht.-ben meghatározott feladatok végrehajtásának, időarányos teljesítésének és a költségvetés egyenlegének bemutatása.

A Képviselő-testület a 2015. február 09. napján megtartott ülésén fogadta el a 2015 évi költségvetésről szóló rendeletét **559.038,-e Ft kiadással és bevétellel.**

Az I. félévben jóváhagyott költségvetési módosítások alapján az éves előirányzat **594.166,-** e Ft-ra módosult.

Költségvetésünk I. félévi teljesítése,:

**254.745,-** e Ft 43,49 bevétellel és

**244.996,- e** Ft 41,82% kiadással teljesült.

Az önkormányzat nyitó pénzkészlete 2015. január 01-én:21.142,-. eFt.

A záró pénzkészlete pedig 2015. június 30-án: 12.629,- eFt.

Az önkormányzat 2015. évi költségvetését a képviselő-testület működési hiánnyal fogadta el. A működési hiány a kötelezően ellátandó feladatok – óvoda, szociális ellátás, településüzemeltetés: közvilágítás, közművelődés - kiadásainak és bevételének különbözetéből adódik. A költségvetési hiány fedezetére az önkormányzat likvid a Magyarország 2015 évi központi költségvetéséről szóló 2014. évi C. törvény 3. számú melléklet III. önkormányzati fejezeti tartalék lehetőségével számolt, ami *a rendkívüli önkormányzati költségvetési támogatások forrása.* A települési önkormányzatok rendkívüli támogatást kivételes esetben, pályázat útján igényelhetnek működőképességük megőrzése vagy egyéb, a feladataik ellátását veszélyeztető helyzet elhárítása érdekében.

Az igény benyújtása megtörtént az Államkincstár elektronikus rendszerén az ebr42 keresztül 2015. július 07. napján, a kért támogatás 48 millió forint.

**Bevételek:**

**I. Működési bevételek**

A működési bevételek kettő fő területből tevődnek össze.

**1. Intézményi működési bevételek**

Bevételi előirányzataink az intézményeink által kimunkált, bevételi jogcímek szerint részletezett tervszámokon alapulnak.

Intézményi működési bevételek közül a legnagyobb tételt a konyha bevételei jelentik.

A konyha bevételei három fő részből tevődnek össze:

1. étkezési bevételek
2. rezsiköltség bevételek
3. ÁFA bevételek

Az étkezési költségek további megosztásra kerülnek:

1. teljes árú étkezést fizetők (ezek pl. táborozok, munkahelyi étkezők, egyéb külső étkezők)
2. csak anyag költséget fizetők (pl. óvodások, tanulók)
3. szociális támogatásba részesülők
4. 50 %-os és 100 %-os állami megtérítésben részesülök. (pl. gyermekvédelmi támogatásba részesülők, továbbá 2015. szeptember 01. napjától a törvényi előírásnak megfelelően az óvodában és az általános iskolában tovább bővül a támogatással étkezők száma.)

A központi költségvetés támogatást biztosít a települési önkormányzatoknak az általuk biztosított gyermekétkeztetési feladattal összefüggésben felmerülő nyersanyag- és dologi kiadásokhoz a személyi térítési díjból származó elvárt bevételek figyelembevételével

A szociális étkeztetés fajlagos összege 55.360,-Ft/fő/év. A támogatás a települési önkormányzatoknak a Szoctv. 62. §-a alapján és a külön jogszabályban foglalt szakmai szabályoknak megfelelően nyújtott szociális étkeztetés feladataihoz kapcsolódik.

*A finanszírozás szempontjából elismert dolgozók bértámogatása* 1 632 000 forint/számított létszám/év.

Az **Önkormányzati Konyha és Étterem** ellenőrzését az államkincstár még áprilisban elvégezte. Megállapította, hogy külön kell könyvelni az óvoda, az iskolai, a szociális és a gondozási központban ellátottak költségeit.

A **Könyvtár és művelődési ház** bevételei elsősorban tagdíj, bérleti díj, internet használat és a rendezvények bevételeiből tevődik össze, a tervezésnél igen alacsonyan lett meghatározva 50,-e Ft, ami reálisnak tekinthető, hiszen június 30. napjáig 33,-e Ft realizálódott.

**A Községi Gondozási Központ**

A Szociális étkezés és a gondozási központ étkezési bevételek összege megtalálhatók a Önkormányzati Konyha és Étterem intézmény bevételeinél is. Ez ugyan is egy tovább értékesített szolgáltatás vásárlás. Ebben az esetben nem végfelhasználó az önkormányzat az étkezés szempontjából, vagyis az étkezőkre továbbhárítja az ÁFA fizetési kötelezettséget. A fenn leírtak alapján a Gondozási központnál bruttó módon az Önkormányzati Konyha és Étterem intézménynél pedig nettó módon megbontva jelenik meg a bevétel.

A **Polgármesteri Hivatal** bevételei nehezen különíthetők el a **helyi önkormányzat** bevételeitől. Ezek a bevételek általában valamilyen közigazgatási, hatósági feladathoz kapcsolódnak.

A **helyi önkormányzat**. Idekerül minden olyan feladat mely nem jelenik meg a többi intézménynél. Itt főleg az önkormányzat vagyongazdálkodásából származó bevételek illetve tovább számlázott költségek jelennek meg. (strandfürdő, táboroztatás, szippantás, gépjárművek bérbevétele)

**2. Önkormányzat sajátos működési bevételei**

**2.2 Helyi adókból** származó bevételeinket a magánszemélyek kommunális adója, az iparűzési adó, az idegenforgalmi adó és a mezőőri járulék befizetései képezik. Az előírást és a teljesülést a melléklet mutatja.

Tervszámaink kialakításánál figyelembe vettük az elmúlt évben történt tényleges adóbefizetéseket, a december 20-i adófeltöltéseket és az adózóktól szerzett információkat illetve a jogszabályi változásokat. Az adóhatóság átszervezése 2013-ban megtörtén, mely 2014-ben már jelentős eredményt hozott, 2015-ben pedig ez tovább növekedett.

**2.3. Átengedett központi adók:**

2.3.1 Gépjárműadóból a helyi magánszemélyek és vállalkozások által befizetett összeg 40 %-a illeti meg önkormányzatunkat. A teljes összeget az önkormányzat szedi be, de tovább utalási kötelezettsége van a központi költségvetés felé.

**2.4. Bírságok, pótlékok és egyéb sajátos bevételek:** A Magyarország 2015. évi központi költségvetéséről szóló 2014. évi C. törvény 40.§ (1) bekezdés d) pontja jellemzően a bevétel.

*A települési önkormányzatot illeti meg*

*a) a települési önkormányzat jegyzője által jogerősen kiszabott környezetvédelmi bírság 100%-a,*

*b) a környezetvédelmi, természetvédelmi felügyelőség által a települési önkormányzat területén – a veszélyhelyzet kihirdetését megalapozó eseménnyel összefüggésben jogerősen kiszabott környezetvédelmi bírságok kivételével – kiszabott, és abból befolyt környezetvédelmi bírságok összegének 30%-a,*

*c) a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 252. § (1) bekezdése alapján kiszabott és végrehajtott szabálysértési pénz- és helyszíni bírságból származó, a települési önkormányzat fizetési számlájára vagy annak valamely alszámlájára érkezett bevétel 100%-a,*

*d) a közúti közlekedésről szóló törvény felhatalmazása alapján kiadott kormányrendeletben meghatározott jogsértésre (a továbbiakban: közlekedési szabályszegés) tekintettel kiszabott – a bírságot kiszabó szervre tekintet nélkül – közigazgatási bírság behajtásából, illetve végrehajtásából származó bevétel 40%-a, ha a behajtást, illetve a végrehajtást a települési önkormányzat jegyzője önkormányzati adóhatósági jogkörében eljárva foganatosította és*

*e) a települési önkormányzat területén a közlekedési szabályszegések után a közterület-felügyelő által kiszabott közigazgatási bírság behajtott összegének 100%.*

**II. Támogatások**

A támogatások időarányosan alakultak, hiszen jogszabály határozza meg az utalás mértékét minden hónapban.

**III. Felhalmozási és tőke jellegű bevételek**

Az önkormányzat a felhalmozási és tőke jellegű bevételeinket 0 e Ft-ra terveztük.

**IV. Támogatás értékű bevételek** tervezett bevételeink teljes mértéke működési jellegű feladataink ellátásához kerülnek átvételre.

Az önkormányzatnak itt jelenik meg a bevételek közül a legnagyobb kiesése, mely az ÖNHIKI BM-es pályázat későbbi elbírálásának tudható be.

**V. Megtérülések**

A korábbi években lakásépítéshez, lakásvásárláshoz és lakásfelújításokhoz nyújtott felhalmozási célú önkormányzati kölcsöntámogatások törlesztő részletei jelenhetnének meg itt ezen a jogcímen. Ez a bevétel is a tervezett 0 Ft-on alakult.

**VI. Pénzforgalom nélküli bevételek**:

Betervezésre került a 2014. évi szabad pénzmaradvány várható összege, amit a kifizetetlen számlákra fordított az önkormányzat 4.515,- e Ft összegben.

**VIII. A költségvetési bevételek 2015. I. félévben összesen:**

**IX. Finanszírozási bevétel**

A felhalmozási hitelfelvételnél jelenik meg a strand beruházás önrésze ez 21.000 e Ft volt, de itt jelenleg azért nem jelenik meg, mert ennek felvétele a tavalyi évben történt meg.

**A Önkormányzat összes módosított tervezett bevétele: eFt.** ezzel szemben eFt. érkezett be. A tervezett bevételeket viszont csökkenteni kell a ÖNHIKI-re benyújtandó összeggel (48.000,- eFt)

További csökkentéseket is figyelembe lehetne venni, mint a jelenleg még ki nem számlázott, de biztos bevételekkel, mint:

**Kiadások**

A kiadások két fő részre bontható „működési, fenntartási kiadások” illetve felhalmozási kiadásokra.

**1. Működési, fenntartási kiadások**

A költségvetést összeállító munkánk legjelentősebb és talán legfelelősségteljesebb feladatát képezte az önkormányzatunk által ellátandó - egyrészt a kötelezően, másrészt az önként vállalt - feladatok feltételeinek és pénzügyi hátterének megteremtése, a település zavartalan üzemeltetésének, meglévő intézményeink működésének biztosítása. A kiadások nagy részét az intézmények működéséhez szükséges **bér és járulékai** teszi ki továbbra is, melynek összege 2015. évben 152.163,- e Ft összegre volt tervezve. A 2014, 2013, 2012 években a közfoglalkoztatottak és a diák nyári közfoglalkoztatottak magas száma (80-100 fő), 2015-ben 12 fő és 6 fő.

A 2015. évi személyi juttatás tartalmazza, a közfoglalkoztatottak bérét is, amely összegeket az állami költségvetésből pályázat útján a munkaügyi központon keresztül kapjuk meg, ugyan úgy mint a diákok bérét.

2012. január 01-től a helyi önkormányzatot és az önkormányzati (polgármesteri) hivatalt külön költségvetési egységként kell kezelni, külön költségvetést kell készíteni részére.

A Polgármesteri Hivatal költségvetésében a szociális ellátások összege csökkent 2014 évhez képest jogszabályváltozás miatt. 2015 március 01. napjától a FHT átkerült a Járási Munkaügyi központhoz, a lakásfenntartási támogatás, települési támogatás néven adható az önkormányzat részéről, amelyet anyagi okok miatt nem támogatott a Képviselő-testület.

**2. Felhalmozási kiadások**

Az önkormányzati szinten felhalmozási kiadásként javasolt 58.693,- e Ft összegű előirányzatunk közvetlenül megjelenik a helyi önkormányzat költségvetési kiadásai között.

**Tisztelt Képviselő-testület!**

Kérem a Tisztelt Képviselő-testületet előterjesztésem megtárgyalására és a mellékelt rendelet-tervezett elfogadására.

Tápiógyörgye, 2015. augusztus 24.

Varró István

polgármester

**Határozati javaslat**

………./2015. (……..) Tápiógyörgye Község Önkormányzat 2015. évi I. félévi pénzügyi teljesítésének elfogadásáról.

*Tápiógyörgye Község Önkormányzat Képviselő-testülete Magyarország Alaptörvényének a helyi önkormányzatokról szóló 32. cikk (1) bekezdés b) pontja, a Magyarország helyi önkormányzatairól szóló 2011. évi CLXXXIX. törvény 42.§ 1 pontjában és 111. § (2) bekezdésében biztosított jogkörében eljárva – figyelemmel az Államháztartásról szóló 2011. évi CXCV törvény (továbbiakban: Áht.) 23 §-ának (2) bekezdése a.) b.) pontjára és a 368/2011 (XII.31.) Kormányrendelet (továbbiakban Ávr.) 24.§. (1) és (2) bekezdésére, valamint Magyarország 2015. évi központi költségvetéséről szóló 2014. évi C. törvényben (továbbiakban: költségvetési törvény) foglaltakra –a kapott felhatalmazás alapján az alábbi határozatot hozza:*

1. *Tápiógyörgye Községi Önkormányzat Képviselő-testülete tudomásul veszi a tájékoztatott a Tápiógyörgye Község Önkormányzat 2015. évi I. félévi pénzügyi teljesítéséről.*

**Felelős:** Varró István polgármester

**Közreműködik:** Turóczi István Zoltánné jegyző, Gál Istvánné pénzügyi irodavezető

**Határidő:** azonnal